EkBass/fiwiki-20250220-pages-articles huggingface dataset:
Sivi

Sivi on suomalainen naisen etunimi. Nimeä on pidetty skandinaavisen Siv-nimen suomalaisena vastineena, mutta sen syntyyn on mahdollisesti vaikuttanut myös muinaissuomalainen nimi Siviä. Skandinaavinen nimi Siv tarkoittaa varsinaisesti sukulaista tai vaimoa, mutta on tunnettu myös muinaisskandinaavisen jumalan Torin puolison nimenä. Suomessa nimi Sivi on 1900-luvun alusta vuoden 2019 loppuun mennessä annettu 188 henkilölle. Nimi Siv on annettu 1623 henkilölle, joista yli puolet on 1940- tai 1950-luvuilla syntyneitä. == Tunnettuja Sivejä == *Siv Bråten Lunde (s. 1960), norjalainen ampumahiihtäjä *Siv Friðleifsdóttir (s. 1962), islantilainen poliitikko ja ministeri *Siv Jensen (s. 1969), norjalainen poliitikko ja ministeri *Siv Knudsen, suomalainen lumilautailija *Siw Malmqvist (s. 1936), ruotsalainen iskelmälaulaja ja näyttelijä *Siv Mattsson, suomalainen korkeushyppääjä *Siv Scheiber (s. 1944), suomenruotsalainen kirjailija *Siv-Inger Svensson (s. 1953), ruotsalainen iskelmälaulaja *Siv Widerberg (1931–2020), ruotsalainen lastenkirjailija ja toimittaja *Siv Åstrand (s. 1954), suomenruotsalainen päätoimittaja == Lähteet == Luokka:Etunimet
Myofibrilli

Myofibrilli eli lihasfibrilli tai lihassäie on lihassolun alkusäie, joita kulkee poikkijuovaisessa lihassolussa ja sydänlihassolussa rinnakkain ja joka koostuvat lukuisista myofilamenteista. Fibrillissä on peräkkäin noin 2 μm pituisia sarkomeereja, jotka ovat lihaksen supistuva osa. == Katso myös == *Aktomyosiini == Aiheesta muualla == *Työterveyskirjasto: Myofibrilli Luokka:Lihakset
Aurora Pro Patria 1919

Aurora Pro Patria 1919 (usein vain Pro Patria) on italialainen vuonna 1919 perustettu jalkapalloseura. Sen kotipaikka on Busto Arsizio Lombardian alueella lähellä Milanoa. Pro Patria pelaa Italian kolmanneksi korkeimmalla sarjatasolla, Serie C:ssä. Se on pelannut nykymuotoisessa Serie A:ssa yhteensä 12 kautta, joista viimeisin oli 1955–1956. == Historia == Nykyistä seuraa edelsi 1881 perustettu yleisseura Ginnastica Pro Patria et Libertate. Ensimmäisen maailmansodan jälkeen, vuonna 1919, perustettiin varsinainen jalkapalloseura Pro Patria et Libertate, johon kerättiin sodasta selvinneet kaupungin eri joukkueiden pelaajat. Pro Patria nousi 1927 ensimmäisen kerran päärjatasolle, josta se putosi kauden 1932–1933 päätteeksi. Vain muutamaa vuotta myöhemmin seura putosi Serie B:stä Serie C:hen. Toisen maailmansodan jälkeen Pro Patria nousi takaisin Serie A:han, jossa se pelasi yhtä kautta lukuun ottamatta vuosina 1947–1956. Pääsarjasta putoamisen jälkeen alkoi Pro Patria vajosi nopeasti Serie C:hen. Se kävi 1960-luvulla vielä Serie B:ssä, mutta tämän jälkeen seura taantui. Pahimmillaan se oli 1990-luvun alussa Eccellenzassa, Italian kuudenneksi korkeimmalla sarjatasolla. Pro Patria palasi takaisin ammattilaisseuraksi 1995, kun läheisessä Gallaratessa pelannut seura nousi Serie C2:een. Gallaratesella ei ollut ehdot täyttävää kenttää, minkä vuoksi se yhdistyi Pro Patriaan, jolla taas oli oma stadion. Uuden seuran nimeksi tuli Pro Patria Gallaratese G.B.. Kaudella 2001–2002 Pro Patria nousi Serie C1:een. Nykyisen nimensä, Aurora Pro Patria 1919, seura otti käyttöön vuonna 2009. == Lähteet == Pro Patria Luokka:Busto Arsizio
Susanne Riesch

Susanne Riesch (s. 8. joulukuuta 1987) on saksalainen alppihiihtäjä. Riesch on syntynyt Garmisch-Partenkirchenissä. Hänen siskonsa Maria Riesch on myös alppihiihtäjä. Alppihiihdon maailmancupissa Susanne Riesch teki ensiesiintymisensä Ofterschwangin pujottelussa 5. helmikuuta 2006. Kymmenen parhaan joukkoon hän sijoittui ensimmäisen kerran oltuaan viides Levin pujottelussa kaudella 2006–2007. Ensimmäisen palkintosijansa hän sai oltuaan kolmas Åren pujottelussa joulukuussa 2009. Hän oli samalla kaudella kolmas myös Zagrebin pujottelussa. Riesch on edustanut Saksaa kaksissa MM-kisoissa: Åressa 2007 ja Val-d’Isèressä 2009. == Lähteet == Luokka:Saksalaiset alppihiihtäjät Luokka:Vuonna 1987 syntyneet Luokka:Elävät henkilöt
Truls Ove Karlsen

Truls Ove Karlsen (s. 25. huhtikuuta 1975 Oslo) on norjalainen alppihiihtäjä, joka edustaa Steinkjer Skiklubb -nimistä seuraa. Alppihiihdon maailmancupissa Karlsen kilpaili ensimmäisen kerran Söldenissä lokakuussa 2001. Ensimmäiset maailmancupin pisteensä hän saavutti Aspenin pujottelussa marraskuussa 2001 sijoituttuaan kahdeksanneksi. Palkintokorokkeelle Karlsen pääsi ensimmäisen kerran Sestrieressä joulukuussa 2002 laskettuaan kolmanneksi. Ensimmäisen voittonsa hän otti Kranjska Goran pujottelussa 29. helmikuuta 2004. St. Moritzin MM-kilpailuissa 2003 Karlsen oli 24:s suurpujottelussa. Åren MM- kilpailuissa 2007 Karlsen oli kuudes suurpujottelussa ja seitsemäs pujottelussa. Val-d’Isèren MM-kilpailuissa 2009 hän oli 13:s suurpujottelussa. Vancouverin olympialaisissa 2010 hän sijoittui superalppiyhdistetyssä 22:nneksi ja suurpujottelussa 21:nneksi. Garmisch-Partenkirchenin MM- kilpailuissa 2011 Karlsen oli supersuurpujottelussa 28:s ja suurpujottelussa 25:s. == Lähteet == Luokka:Norjalaiset alppihiihtäjät Luokka:Vuonna 1975 syntyneet Luokka:Elävät henkilöt
Nina Haver-Løseth

Nina Haver-Løseth (s. 27. helmikuuta 1989 Ålesund) on norjalainen alppihiihtäjä, joka edustaa Spjelkavik IL -seuraa. Hän on Lene Løsethin pikkusisko ja Mona Løsethin isosisko. Åren MM-kilpailuissa 2007 Løseth oli pujottelussa kymmenes ja suurpujottelussa 30:s. Schladmingin MM-kilpailuissa 2013 hän sijoittui suurpujottelussa 35:nneksi ja Sotšin olympialaisissa 2014 17:nneksi. Vailin / Beaver Creekin MM-kilpailuissa 2015 hän oli sekä pujottelussa että suurpujottelussa yhdestoista. Sankt Moritzin MM-kilpailuissa 2017 hän sijoittui suurpujottelussa kymmenenneksi. Pyeongchangin olympialaisissa 2018 hän saavutti pronssia joukkuekilpailussa, oli kuudes pujottelussa ja viidestoista suurpujottelussa. Alppihiihdon maailmancupissa Løseth kilpaili ensimmäisen kerran helmikuussa 2006. Ensimmäiset maailmancupin pisteensä hän saavutti Levin pujottelussa maaliskuussa 2007 oltuaan 28:s. Kymmenen parhaan joukkoon hän pääsi ensimmäisen kerran joulukuussa 2006 Semmeringin pujottelussa oltuaan yhdeksäs. Løseth sijoittui kolmen parhaan joukkoon ensimmäisen kerran Zagrebin pujottelussa tammikuussa 2015 oltuaan kolmas. Hän sijoittui kolmanneksi myös Åren pujottelussa joulukuussa 2015. Viikkoa myöhemmin hän oli toinen Courchevelin suurpujottelussa. Ensimmäisen voittonsa hän saavutti tammikuussa 2016 Santa Caterinan pujottelussa. Hän sijoittui maailmancupin kokonaiskilpailussa yhdeksänneksi kaudella 2015–2016. Hän sijoittui kaudella 2016–2017 toiseksi Killingtonin suurpujottelussa ja Flachaun pujottelussa sekä kolmanneksi Tukholman paripujottelussa. Seuraavalla kaudella hän voitti Tukholman kaupunkitapahtuman. == Lähteet == Luokka:Norjalaiset alppihiihtäjät Luokka:Vuonna 1989 syntyneet Luokka:Elävät henkilöt Luokka:Norjalaiset olympiamitalistit
Mona Løseth

Mona Løseth (s. 11. huhtikuuta 1991 Ålesund) on norjalainen alppihiihtäjä, joka edusti Spjelkavik IL -nimistä seuraa. Løseth voitti junioreiden MM- kilpailuissa 2010 kultaa suurpujottelussa ja hopeaa pujottelussa. Vancouverin olympialaisissa 2010 hän oli alppiyhdistetyssä 13:s ja supersuurpujottelussa 21:s. Schladmingin MM-kilpailuissa 2013 hän oli suurpujottelussa 25:s. Sotšin olympialaisissa 2014 Løseth sijoittui pujottelussa 16:nneksi ja suurpujottelussa 27:nneksi. Alppihiihdon maailmancupissa Løseth kilpaili ensimmäisen kerran Zagrebin pujottelussa tammikuussa 2009. Paras sijoitus Løsethillä on Mariborin suurpujottelun 12:s sija tammikuulta 2010. Hän lopetti uransa kauden 2013–2014 jälkeen. Mona Løseth on Lene Løsethin ja Nina Løsethin pikkusisko. == Lähteet == Luokka:Norjalaiset alppihiihtäjät Luokka:Vuonna 1991 syntyneet Luokka:Elävät henkilöt
Lene Løseth

Lene Løseth (s. 26. marraskuuta 1986 Ålesund) on norjalainen alppihiihtäjä, joka edustaa Spjelkavik IL-nimistä seuraa. Alppihiihdon maailmancupissa Løseth kilpaili ensimmäisen kerran joulukuussa 2004. Løsethin paras sijoitus maailmancupissa on 20:s sija pujottelusta Semmeringissä 29. joulukuuta 2008. Åren MM-kilpailuissa 2007 Løseth oli 38:s suurpujottelussa ja 23:s pujottelussa. Løseth lopetti uransa helmikuussa 2011. Løsethin pikkusiskot Nina Løsethin ja Mona Løseth ovat myös alppihiihtäjiä. == Lähteet == Luokka:Norjalaiset alppihiihtäjät Luokka:Vuonna 1986 syntyneet Luokka:Elävät henkilöt
Kerttu Pesonen

Kerttu Marjatta Pesonen (o.s. Pehkonen, 26. lokakuuta 1928 Joroinen – 23. helmikuuta 2018 Varkaus) oli suomalainen maastohiihtäjä. Hän edusti seuratasolla Warkauden Urheilijoita. Pesonen voitti Salpausselän kisojen naisten kilpailun vuosina 1947, 1948, 1949 ja 1951 ja sai Salpausselkä- mitalin. Ruotsin hiihtokisoissa hän voitti 10 kilometrin kilpailun 1947, 1949 ja 1950. Pesonen voitti myös Sveitsin Grindelwaldissa järjestetyn, ensimmäiseksi naishiihdon suurkilpailuksikin sanotun kilpailun 1949. Hän voitti Suomen mestaruuden naisten ainoalla hiihtomatkalla eli 10 km:llä vuosina 1946, 1947 ja 1948. Vuosien 1949 ja 1950 SM-kisoissa Pesonen sijoittui toiseksi Tyyne Widemanin jälkeen. Hän lopetti uransa avioiduttuaan 1951. Pesonen valittiin ensimmäiseksi Vuoden naisurheilijaksi 1949. Hän sai Pro Urheilu -tunnustuspalkinnon 2007. == Lähteet == Luokka:Suomalaiset maastohiihtäjät Luokka:Vuonna 1928 syntyneet Luokka:Vuonna 2018 kuolleet
Sebasiinihappo

Sebasiinihappo on kaksi­emäksinen karboksyylihappo eli dikarboksyylihappo, joka on palavaa. Se on normaaliolosuhteissa olomuodoltaan valkoista jauhetta, jolla on tunnusomainen haju. Aineen kemiallinen kaava on C10H18O4 ja rakennekaava HOOC(CH2)8COOH. Sebasiinihaposta käytetään myös nimityksiä dekaanidihappo, 1,10-dekaanidihappo ja 1,8-oktaanidikarboksyylihappo. Sebasiinihapon moolimassa on 202,3 g/mol, sulamispiste 131 °C, kiehumispiste 13,3 kPa:n paineessa 294 °C, tiheys 1,2 g/cm3, leimahduspiste 220 °C ja CAS- numero 111-20-6. Sebasiinihapon liukoisuus veteen (20 °C) on 0,1 g/100 ml. == Valmistus ja käyttö == Yksi tärkeimpiä sebasiinihapon valmistusmenetelmiä on risiinistä saatavan risiiniöljyhapon kuumentaminen emäksisissä olosuhteissa, jolloin se hajoaa muodostaen sebasiinihappoa. Tämä reaktio voidaan suorittaa joko panos- tai jatkuvatoimisen prosessina. Yhdistettä valmistetaan myös kemiallisesti hapettamalla syklodekanolia, butadieenistä, elektrolyyttisesti momometyyliadipaatista tai hapettamalla steariinihappoa. Sebasiinihappoa käytetään hajusteiden, muovien pehmentimien, polyamidien ja polyestereiden valmistuksessa.Robert W. Johnson, Charles M. Pollock & Robert R. Cantrell: Dicarboxylic Acids, Kirk-Othmer Encyclopedia of Chemical Technology, John Wiley & Sons, New York, 2010. Viitattu 09.05.2013 Boy Cornils & Peter Lappe: Dicarboxylic Acids, Aliphatic, Ullmann's Encyclopedia of Industrial Chemistry, John Wiley & Sons, New York, 2010. Viitattu 09.05.2013 == Lähteet == == Aiheesta muualla == * *PubChem: Sebacic acid *Human Metabolome Database (HMDB): Sebacic acid *KEGG: Sebacic acid *ChemBlink: Sebacic acid Luokka:Dikarboksyylihapot
Abraham Ehnroos

Abraham Ehnroos () oli Mäntsälän seurakunnan kirkkoherra. Hän oli perustamassa Mäntsälään kansankirjastoa ja hänen testamenttinsa mahdollisti Mäntsälän ensimmäisen kansakoulun (Ehnroosin koulu) perustamisen. == Elämä ja ura == Ehnroos syntyi Lohjan Paksalon kylän Äijälän rusthollissa 15. elokuuta 1785. Hänen vanhempansa olivat rusthollari Kaarle Kaarlenpoika ja vaimonsa Maria Juhontytär. Ehnroos pääsi ylioppilaaksi Turussa 1809. Hän työskenteli opettajana, ja hänet nimitettiin Loviisan kouluun kollegaksi 1813. Sieltä hän siirtyi ylemmäksi kollegaksi Kuopioon 1819. Pappisvihkimyksen Ehnroos sai 1823, ja 1827 hänestä tuli Mäntsälän kirkkoherra. Rovastin arvo hänelle myönnettiin 1838. Vuonna 1847 Ehnroos perusti Mäntsälään ensimmäisen kansankirjaston. Kirjasto oli yksi Suomen ensimmäisistä kansankirjastoista ja siellä oli aluksi 120-150 kirjaa. Kirjasto siirtyi vuonna 1867 Mäntsälän kunnallislautakunnan alaisuuteen. Ehnroos kuoli 30. syyskuuta 1863. Avioliitto Johanna Ottelinin kanssa oli jäänyt lapsettomaksi. Ehnroos lahjoitti Mäntsälän kansakoulun pohjarahastoksi 12 000 hopearuplaa. Koulu tunnetaan nykyään nimellä Ehnroosin koulu. == Lähteet == * Biografinen nimikirja - Elämäkertoja Suomen entisiltä ja nykyajoilta === Viitteet === Luokka:Mäntsälän historia Luokka:Suomen evankelis-luterilaisen kirkon papit Luokka:Vuonna 1785 syntyneet Luokka:Vuonna 1863 kuolleet
Alistuvan seisake

Alistuvan seisake oli Uudenkaupungin radan varressa sijainnut lakkautettu seisake. Se perustettiin Nousiaisiin vuonna 1933. Seisake lakkautettiin jo noin kahdentoista vuoden kuluttua, helmikuussa 1945. Seisake sijaitsi Rekoisten kylässä, Lemuntieltä erkanevan nykyisen Rekoistentien ja radan risteyksessä, vain noin kilometrin etäisyydellä Nousiaisten rautatieasemasta. ==Lähteet== Luokka:Varsinais-Suomen lakkautetut rautatieliikennepaikat Luokka:Nousiaisten rakennukset ja rakennelmat Luokka:Nousiaisten liikenne
FEE Suomi

Ympäristökasvatusjärjestö FEE Suomi ry (entiseltä nimetään Suomen Ympäristökasvatuksen Seura) on ympäristökasvatuksen edistämiseen, kehittämiseen ja tukemiseen erikoistunut asiantuntijajärjestö. Järjestö on perustettu vuonna 1990. FEE Suomi tekee työtä sen puolesta, että yhä laajempi joukko opettajia ja kasvattajia voisi tarjota lapsille ja nuorille tiedollisia, taidollisia ja asenteellisia valmiuksia sekä mahdollisuuksia osallistua kestävän tulevaisuuden rakentamiseen. FEE Suomi on kansainvälisen ympäristökasvatusjärjestö Foundation for Environmental Education in jäsen. FEE Suomi koordinoi kansainvälistä Vihreä lippu -ympäristökasvatusohjelmaa Suomessa. Muita järjestön keskeisiä toimintamuotoja ovat aktiivinen yhteiskunnallinen vaikuttaminen ympäristökasvatuksen aseman parantamiseksi, alan yhteistyön koordinointi, koulutukset ja ympäristökasvatusmateriaalin laatiminen sekä viestintä ja tiedonvälitys. == Organisaatio == FEE Suomi on valtakunnallinen ympäristökasvatusjärjestö, jolla on henkilö- ja yhteisöjäseniä ympäri maata. == Toiminta == === Yhteiskunnallinen vaikuttaminen ja ympäristökasvatusyhteistyö === FEE Suomi vaikuttaa aktiivisesti päätöksentekoon ympäristökasvatuksen edistämiseksi. FEE Suomi tekee yhteistyötä ympäristökasvatusalan järjestöjen ja toimijoiden kanssa muun muassa koordinoimalla valtakunnallista järjestöjen yhteistyöfoorumia, Pyöreää pöytää. Pyöreässä pöydässä vaihdetaan ja jaetaan ajankohtaista ympäristökasvatukseen liittyvää tietoa sekä suunnitellaan yhteistä vaikuttamistyötä. Verkostoon kuuluu yhteensä noin 30 järjestöä ja muuta alan toimijaa. Vaikuttamistyön keskiössä on Kestävä koulu -ohjelma. Lisäksi FEE Suomi antaa lausuntoja sekä tekee aloitteita ja esityksiä ympäristökasvatuksen aseman ja tunnettavuuden parantamiseksi yhteiskunnassa. FEE Suomi tähtää siihen, että ympäristökasvatus saadaan mukaan kaikkiin kasvatusta ja koulutusta ohjaaviin asiakirjoihin. FEE Suomi julkaisee myös Ympäristökasvatus-lehteä ja vaikuttaa sosiaalisen median kautta. === Vihreä lippu === Vihreä lippu on kansainvälinen päiväkotien, koulujen ja muiden kasvatusalan toimijoiden kestävän kehityksen ympäristöohjelma ja -sertifikaatti. Sen tavoitteena on tukea lasten ja nuorten kasvua ja osallisuutta kestävän tulevaisuuden rakentamiseksi. Ohjelma tavoittaa yli 100 000 suomalaista lasta, nuorta, opettajaa ja muuta henkilökuntaa. Vihreä lippu on osa kansainvälistä Eco-Schools -ohjelmaa, joka toimii yli 70 maassa. Vuonna 2022 Eco-Schools -ohjelma valittiin HundrED-innovaatiokokoelman 100 vaikuttavimman kasvatuksen innovaation Hall of Fame -kärkeen. YK:n ympäristöohjelma UNEP suosittelee Vihreää lippua. Suomessa Vihreä lippu -ohjelman suojelijana toimii kansanedustaja Pekka Haavisto. == Lähteet == == Aiheesta muualla == *www.feesuomi.fi *https://www.fee.global/ *Ympäristöreportterit *Green Key Luokka:Suomalaiset ympäristöjärjestöt Luokka:Ympäristökasvatus
Hong Kong First Division League

thumb|250px|Kuva Hong Kong First Division Leaguen ottelusta kaudelta 2005 - 2006. Hong Kong First Division League on Hongkongin jalkapallon toiseksi korkein sarjataso. Sarja on perustettu vuonna 1908. Sarja on erillinen Kiinan sarjoista, kuten Kiinan Superliigasta. Sarja oli Hongkongin pääsarja aina vuoteen 2014, jolloin perustettiin Hongkongin valioliiga, mistä tuli pääsarja. Hongkongin historian menestyksekkäin seura on South China AA, joka on voittanut mestaruuden 39 kertaa. Toiseksi eniten mestaruuksia on Seiko SA:lla, 9 mestaruutta. Seiko SA vetäytyi sarjasta vuonna 1986. ==Seurat kaudella 2009-2010== * Citizen AA * Fourway Rangers * Kitchee SC * Mutual FC * Shatin SA * South China AA * Sun Hei SC * TSW Pegasus * Tai Chung FC * Tai Po FC * Tuen Mun Progoal ==Aiheesta muualla== * Hong Kong Football Association Luokka:Hongkongin jalkapallosarjat
Juhani Kattelus

Juhani Kattelus (24. kesäkuuta 1863 Joutseno – 9. toukokuuta 1909 Joutseno) oli suomalainen maanviljelijä ja runoilija. Joutsenon Honkalahden kylästä kotoisin ollut Kattelus oli mukana 1899 suuressa lähetystössä joka vei keisari Nikolai II:lle helmikuun manifestia vastutaneen adressin. == Teoksia == * Kotilahden ulpukoita. Wirtamo ja Markkula, Lappeenranta 1898 * Kevät- hyräilyjä. K. F. Wirtanen, Lappeenranta 1903 == Lähteet == * * Pertti Vuori: Joutsenolaisia tarinoita : Suuri adressi – Valarikon viiva Luokka:Suomalaiset runoilijat Luokka:Vuonna 1863 syntyneet Luokka:Vuonna 1909 kuolleet
Kehittyvän Suomen Nuorten Liitto

Kehittyvän Suomen Nuorten Liitto (KSNL) oli Suomen Maaseudun Puolueen nuorisojärjestö. KSNL perustettiin 4. helmikuuta 1972, jolloin järjestön johtoon valittiin Pauno Haapamäki (pj.), Rolf "Fred" Sormo (pääsihteeri) ja Martti Mulju (talouspäällikkö) . Elokuussa 1973 KSNL piti Konnevedellä liittokokouksen, jossa järjestölle hyväksyttiin ohjelma. Vuonna 1979 liittoon kuului noin sata osastoa, joissa oli yhteensä noin 3 000 jäsentä. KSNL sai 1970-luvulla nihkeästi tukea valtiolta. Järjestölle myönnettiin parhaimmillaan 5 000 markkaa ja useina vuosina se jäi kokonaan ilman avustuksia. KSNL:n tunnushymni oli ”Kohti huomispäivää”. KSNL teki 1980-luvulla läheistä yhteistyötä Tanskan keskustademokraattisen nuorisoliiton (CDUN) kanssa. == Puheenjohtajat == * Pauno Haapamäki 1972–1976 * Kari Bärlund 1976–1978 * Matti Rutonen 1978–1982 * Kari Bärlund 1982–1984 * Timo Soini 1984–1992 == Lähteet == Luokka:Suomen Maaseudun Puolue Luokka:Entiset suomalaiset poliittiset nuorisojärjestöt
Procountor

Procountor on kattava taloushallinnon ohjelmisto, jota yrittäjä voi käyttää yksin tai yhdessä tilitoimiston kanssa hoitaakseen yrityksen taloushallinnon toimintoja. Procountor-ohjelmisto on julkaistu vuonna 2001. Procountor on osa Accountor Finagon tuoteperhettä. Accountor Finago on johtava sähköisen taloushallinnon ohjelmistotalo Suomessa ja osa Accountoria. Accountor myi ohjelmistoliiketoimintansa Yhdysvaltalaiselle sijoitusyhtiölle KKR:lle kesällä 2024 ja toimii nykyään Accountor Software -kattotermin alla. Procountor- ohjelmiston on hankkinut käyttöönsä yli 130 000 pk-yritystä ja 1 600 tilitoimistoa. Ensimmäisenä alallaan Procountor on myös laajentanut Pohjoismaihin ja ohjelmisto on saatavilla Ruotsissa. Ensimmäiset versiot Procountorista edellyttivät toimiakseen Java-ohjelmiston asentamista tietokoneelle. Toukokuussa 2014 tehdyssä suuressa versiopäivityksessä Java- liitännäisyys poistettiin, ja Procountoria on sen jälkeen voinut käyttää myös älypuhelimessa. Procountor on saanut ensimmäisen palkinnon Tietoyhteiskunnan parhaat käytännöt -kilpailun sarjassa "Sähköinen liiketoiminta". ==Lähteet== Luokka:Suomalaiset ohjelmistoyritykset
Xavier Samuel

Xavier Samuel (s. 10. joulukuuta 1983) on australialainen näyttelijä. Hän on näytellyt kotimaassaan useissa elokuvissa, ja vuonna 2010 hän teki Hollywood- debyyttinsä vampyyrielokuvassa Twilight – Epäilys. ==Nuoruus== Samuel syntyi 10. joulukuuta 1983. Hänen vanhempansa olivat Maree Samuel ja Clifford Samuel. Hän valmistui Rostrevorin lukiosta vuonna 2001 ja kävi myöhemmin Flindersin yliopistoa, joka painottui pääasiassa draamaan. ==Ura== Vuonna 2002 Samuel oli puolen vuoden ajan laulajana Hyatus-nimisessä yhtyeessä. Samuel teki debyyttinsä kameroiden edessä vuonna 2003 televisiosarjassa McLeodin tyttäret. Ensimmäisen elokuvaroolinsa hän sai vuoden 2006 elokuvasta 2:37. Hän esiintyi myös muissa australialaisissa elokuvissa, kuten September (2007) ja Newcastle (2008). Vuonna 2009 Samuel valittiin näyttelemään Riley-nimistä vastasyntynyttä vampyyria Stephenie Meyerin kirjoihin perustuvan elokuvasarjan kolmannessa osassa Twilight – Epäilys (2010). Se oli hänen ensimmäinen roolinsa yhdysvaltalaisessa elokuvassa. Samuel on esiintynyt myös teatterissa, esimerkiksi näytelmässä Osama the Hero vuonna 2006. == Filmografia == === Teatteriroolit === Vuosi Näytelmä Rooli 2006 Two Weeks with the Queen Colin Osama the Hero 2007 Mercury Fur === Elokuvat ja televisio === Vuosi Elokuva Rooli Huomioita 2003 McLeodin tyttäret Jason Televisiosarja 2006 2:37 Theo Angela's Decision Will Turner 2007 September Ed Anderson 2008 Newcastle Fergus Dream Life Boyd Televisioelokuva 2009 The Loved Ones Brent Road Train Marcus 2010 Twilight – Epäilys Riley 2012 Bait Josh 2013 Perfect Mothers Ian 2014 Fury Lt. Parker 2016 Love & Friendship Reginald DeCourcy Mr. Church Owen Spin Out Billy The Death and Life of Otto Bloom Otto Bloom 2017 Bad Blood Vincent A Few Less Men David Seven Types of Ambiguity Simon Heywood Televisiosarja 2021 Tell Me Your Secrets Kit Parker 2022 Elvis Scotty Moore Blondi Cass Chaplin ==Lähteet== == Aiheesta muualla == Luokka:Australialaiset näyttelijät Luokka:Vuonna 1983 syntyneet Luokka:Elävät henkilöt
Suomen Maaseudun Puolueen Naiset

Suomen Maaseudun Puolueen Naiset oli SMP:n naisjärjestö. Vuosina 1972–1988 järjestö tunnettiin nimellä Kehittyvän Suomen Naiset (KESNA). Kehittyvän Suomen Naiset perustettiin 21. joulukuuta 1972 Kuopiossa. Aloite SMP:n naisjärjestöstä tehtiin puolue-edustajiston huhtikuun kokouksessa. Toiminnan aloittamista viivästytti yhden edustajiston jäsenen kilpaileva järjestöhanke. KESNA:an kuului kesällä 1973 yli 50 osastoa. KESNA oli Naisjärjestöjen Keskusliiton jäsen. KESNA:n keskeinen toimintamuoto olivat jokakesäiset ”äitileirit”. ==Puheenjohtajat== *Pirkko Rahkila-Rissanen 1972–1978 *Eini Auvinen 1978–? ==Lähteet== ==Aiheesta muualla== *SMP:n Naisten erityisohjelma 1980 (Pohtiva – poliittisten ohjelmien tietovaranto) Luokka:Suomalaiset poliittiset naisjärjestöt Luokka:Suomen Maaseudun Puolue
Rita Atškina

Rita Nikolajevna Atškina (, s. 1. helmikuuta 1938 Mogiljov, Valko-Venäjän SNT, Neuvostoliitto) on Neuvostoliittoa edustanut entinen maastohiihtäjä. Atškina sijoittui Innsbruckin olympialaisissa 1964 5 kilometrin kilpailussa kymmenenneksi. Oslon MM-kilpailuissa 1966 hän hiihti toisen osuuden kultaa voittaneessa Neuvostoliiton 3 × 5 kilometrin viestijoukkueessa. Lisäksi hän sai pronssia 5 kilometrillä ja oli kahdeksas 10 kilometrillä. Atškina hiihti Grenoblen olympialaisissa 1968 toisen osuuden pronssia saaneessa Neuvostoliiton viestijoukkueessa. 5 kilometrin kilpailussa hän sijoittui kuudenneksi. == Lähteet == Luokka:Neuvostoliittolaiset maastohiihtäjät Luokka:Neuvostoliittolaiset olympiamitalistit Luokka:Vuonna 1938 syntyneet Luokka:Elävät henkilöt
Ken Ogata

Ken Ogata (; 20. heinäkuuta 1937 – 5. lokakuuta 2008) oli japanilainen näyttelijä. Hän esiintyi muiden muassa elokuvissa Narajaman balladi (1983), Mishima – elämän neljä lukua (1985) ja The Pillow Book (1996)Elonet.fi. Hänellä oli Toyotomi Hideyoshin rooli taiga-sarjassa Taikōki (1965). Ogata sai useita palkintoja, kuten kolme Japanin akatemian palkintoa ja näiden lisäksi vuonna 2009 Japanin akatemian palkinnon elinikäisistä saavutuksista. Ogata jatkoi uraansa lähes kuolemaansa saakka. Hän kuoli maksasyöpäänObituary: Ken Ogata. == Lähteet == == Aiheesta muualla == * Luokka:Vuonna 1937 syntyneet Luokka:Vuonna 2008 kuolleet Luokka:Japanilaiset näyttelijät
Troka

Troka on Kaustisella vuonna 1993 perustettu, perinteistä suomalaista kansanmusiikkia soittava yhtye. Yhtye saavutti huomattavaa suosiota jo perustamisvuonnaan esiintyessään Kaustisen kansanmusiikkijuhlilla. Samana vuonna 1993 yhtye voitti Mäntsälän pelimannimestarikilpailussa ensimmäisen sijan. Yhtyeen soinnissa on myös vaikutteita perinteisestä klassisesta jousikvartettityylistä. Yhtyeen jäsenet ovat: *Ville Ojanen (viulu, viola ja mandoliini) *Matti Mäkelä (viulu) *Johanna Juhola (harmonikka) *Timo Alakotila (harmoni, piano) *Antti Järvelä (kontrabasso) == Diskografia == *Troka, (1994) Olarin Musiikki OMCD54 *Smash, (1999) Kansanmusiikki-instituutti KICD63 *Raharinki, (2006) Troka, TROKACD001 == Lähteet == *Troka MySpace -sivut (sisältää ääninäytteitä) *Troka HoeDown -ohjelmatoimiston sivuilla Luokka:Suomalaiset kansanmusiikkiyhtyeet
Jouko Öystilä

Jouko Öystilä (25. helmikuuta 1952 Oulu – 25. joulukuuta 2024 Tuusula) oli suomalainen jääkiekkopuolustaja. Öystilä aloitti jääkiekkoilun kotikaupungissaan Oulussa Kärppien nuorten joukkueissa. Vuonna 1969 Öystilä siirtyi Helsinkiin Jokereihin, missä voitti vuonna 1971 SM-hopeaa ja kaksi vuotta myöhemmin Suomen-mestaruuden. Kauden 1973-74 hän pelasi TPS:ssä. Tämän jälkeen hän siirtyi Saksan liigassa pelaavan Kölner EC:n riveihin, jossa pelasi kolme vuotta. Tuona aikana hän kuitenkin käväisi tilapäisesti pelaamassa TPS:n riveissä. Öystilä voitti Kölnerin riveissä Saksan-mestaruuden vuonna 1977\. Seuraavaksi kaudeksi hän siirtyi Ruotsin pääsarjaan AIK Solnaan, missä oli ensimmäisellä kaudellaan voittamassa Ruotsin-mestaruushopeaa. Hän jatkoi AIK:ssa vielä toisen kauden, minkä jälkeen siirtyi lahtelaiseen KiekkoReippaaseen yhdeksi kaudeksi. Tämän jälkeen hän siirtyi Suomen toiseksi korkeimmalla sarjatasolla pelanneeseen espoolaiseen Jäähonkaan ennen aktiiviuransa lopettamista. Uransa aikana Öystilä kieltäytyi useista tärkeistä otteluista ja turnauksista maajoukkueessa. Hän kuitenkin osallistui muun muassa maailmanmestaruuskisoihin vuosina 1971–1975. Myös Öystilän poika Samu Öystilä (s. 1993) on jääkiekkoilija. ==Meriitit== ===Saavutukset=== * Suomen- mestaruus vuonna 1973 Jokereissa * Saksan-mestaruus kaudella 1976–1977 Kölner EC:ssä * Ruotsin-mestaruushopea vuonna 1978 AIK Solnassa ===Tunnustukset=== * SM-liigan tähdistökentällinen kaudella 1971–1972 == Lähteet == ==Aiheesta muualla== * Eurohockey.net: Jouko Öystilä * * Poika Samu Öystilä Eliteprospects -sivustolla Luokka:Suomalaiset jääkiekkoilijat Luokka:Vuonna 1952 syntyneet Luokka:Vuonna 2024 kuolleet
Elatussuhde

Elatussuhde tarkoittaa muun väestön kuin työllisten suhdetta työllisiin. Tätä ei pidä sekoittaa huoltosuhteeseen, joka puolestaan kertoo lasten ja eläkeikäisten suhteen työikäisiin.Tehokkaampaan julkiseen talouteen 04.06.1998 Valtion taloudellinen tutkimuskeskus. Luettu 23.2.2012. ==Lähteet== Luokka:Talouspolitiikka Luokka:Sosiaalipolitiikka
Kinnulanlahti

Kinnulanlahti on kylä Pohjois-Savossa Kuopion Maaningalla. Kylä sijaitsee Maaningan kirkonkylän ja Käärmelahden puolivälissä. Vuoden 2018 lopussa Kinnulanlahdella asui Tilastokeskuksen taajama-aluerajauksen mukaan yhteensä 223 ihmistä. Kinnulanlahdessa toimi vuoteen 2009, koulu joka lakkautettiin rakennuksen heikon yleiskunnon takia. Kinnulanlahden koulun oppilaat ja henkilöstö ohjattiin Maaningan keskustaajamaan Maaninkajärven kouluun. Kinnulanlahden koulu oli Maaningan ensimmäisiä kouluja. ==Lähteet== ==Aiheesta muualla== *Kylät (maaninka.fi) Luokka:Maaninka Luokka:Pohjois-Savon maakunnan taajamat
Putkinäkö

Putkinäkö on silmänpohjan rappeumaan liittyvä silmäsairaus, joka syntyy, kun näkökenttä alkaa supistua laidoilta kohti keskustaa. Alkuun potilaalla on käsitys, että hän näkee kuten ennenkin, sillä aivot pyrkivät hyödyntämään pienetkin rippeet näköinformaatiota. Putkinäköön usein liitetty tunnelinäkö tarkoittaa tilannetietoisuuden hämärtymistä, joka on seurausta saman asian tekemisestä toistuvasti eikä silmäsairaus. Tunnelinäössä fokus on yhdessä asiassa eikä kokonaiskuva välity. ==Syyt== Verkkokalvorappeuma, glaukooma eli viherkaihi ja vakava harmaakaihi aiheuttavat putkinäköä. Migreenin auravaiheeseen liittyy putkinäköä. Putkinäköä aiheuttavat myös runsas alkoholiEffects of Alcohol on Vision, jotkin huumeetThe influence of stimulants, sedatives, and fatigue on tunnel vision ja esimerkiksi lentokoneessa hydraulinesteiden saastuttama hengitysilma.Web Archive: Aircraf air quality ==Lähteet== *Retinitis-yhdistys ry === Viitteet === Luokka:Silmätaudit Luokka:Sokeus
Aljaksandr Andryjeuski

Aljaksandr Leanidavitš Andryjeuski (, , s. 10. elokuuta 1968 Minsk, Valko- Venäjän SNT, Neuvostoliitto) on valkovenäläinen entinen jääkiekkoilija ja nykyinen jääkiekkovalmentaja. Andryjeuski pelasi uransa aikana lukuisissa joukkueissa eri maissa, muun muassa SM-liigassa Hämeenlinnan Pallokerhossa neljän kauden ajan 1994–1998. Pelaajana Andryjeuski tunnettiin isokokoisena, ulottuvana pelaajana jonka saattoi laittaa kentälle tilanteeseen kuin tilanteeseen. Chicago Blackhawks varasi Andryjeuskin NHL:ään vuoden 1991 varaustilaisuudessa hänen pelatessaan Dynamo Moskovassa. Seuraavana vuonna hän siirtyi Pohjois-Amerikkaan IHL-joukkue Indianapolis Iceen tavoitteenaan pelipaikka Chicagon NHL-joukkueessa. Andryjeuski pääsi pelaamaan kuitenkin vain yhden NHL-ottelun. IHL:ssä otteluita kertyi myös Kalamazoo Wingsin joukkueessa. Pohjois-Amerikan-vierailunsa jälkeen Andryjeuski siirtyi kaudeksi 1994–1995 Suomeen SM-liigaan ja HPK:hon, jonka luottopelaajana hän pelasi neljän kauden ajan. Kaudella 1996–1997 joukkue voitti pronssia. Seuraavina vuosina Andryjeuski pelasi Italiassa ja Saksassa eri sarjatasoilla, kunnes päätti pelaajauransa keväällä 2003. Valko-Venäjän maajoukkueessa Andryjeuski pelasi useissa eri kisoissa vuosien 1995 ja 2002 välisenä aikana. == Valmennusura == Syksyllä 2009 Andryjeuski palkattiin KHL-joukkue Dynamo Minskin päävalmentajaksi kesken kauden erotetun Glen Hanlonin tilalle. Seuraavalla kaudella Andryjeuski jatkoi Minskin apuvalmentajana kunnes kesken kauden 2012-2013 hänet nostettiin jälleen päävalmentajaksi Kari Heikkilän saatua potkut. Seuraavalla kaudella Andryjeuski sai itse potkut päävalmentajan pestistä ja hänet korvasi Lubomir Pokovic. Kauden 2014-2015 Andryjeuski toimi Valko-Venäjän liigassa HK Gomelin päävalmentajana. Seuraavaksi kaudeksi Andryjeuski palasi KHL:aan kun hänet palkattiin Admiral Vladivostokin päävalmentajaksi, jossa tehtävässä hän toimi alun kolmatta kautta. Lokakuussa 2017 hänet vapautettiin tehtävistään. Seuraavan vuoden syyskuussa hänet palkattiin Sibir Novosibirskin päävalmentajaksi loppukauden mittaisella sopimuksella. Kauden 2019-2020 Andryjeuski oli jälleen ilman pestiä kunnes lokakuun 2019 lopussa hänet palkattiin HK Sotšin päävalmentajaksi. Tästä tehtävästä hän sai jälleen potkut lokakuussa 2020. == Aiheesta muualla == * * Luokka:Valkovenäläiset jääkiekkoilijat Luokka:Chicago Blackhawksin varaamat pelaajat Luokka:Valkovenäläiset jääkiekkovalmentajat Luokka:Vuonna 1968 syntyneet Luokka:Elävät henkilöt
Tomáš Necid

Tomáš Necid (s. 13. elokuuta 1989 Praha) on tšekkiläinen jalkapalloilija, pelipaikaltaan hyökkääjä. Hän on seuratasolla pelannut kotimaansa lisäksi Venäjällä, Kreikassa, Alankomaissa, Turkissa ja Puolassa. Pisimpään hän on edustanut Venäjän valioliigassa pelaavaa TsSKA Moskovaa, jonne hän siirtyi kesällä 2009 edustettuaan aiemmin Slavia Prahaa ja Jablonec 97:ää. Tšekin maajoukkueessa Necid debytoi vuonna 2008 ja hän on pelannut 44 maaottelua ja tehnyt niissä 12 maalia. == Lähteet == == Aiheesta muualla == * Tomáš Necid (90minut.pl) Luokka:Tšekkiläiset jalkapalloilijat Luokka:Vuonna 1989 syntyneet Luokka:Elävät henkilöt
Mišo Juzmeski

Mišo Juzmeski (Misho Yuzmeski) (, 1966, Ohrid, Makedonia – 30. huhtikuuta 2021) oli pohjoismakedonialainen kirjailija ja valokuvaajaKnjižnični kalejdoskop / Librarian kaleidoscope, Ptuj, 2012, ISBN 978-961-91871-4-2. Hänen tarinoitaan ja muita kirjoituksia on julkaistu sanoma- ja aikakauslehdissä Pohjois-Makedoniassa ja ulkomailla. Hän julkaisi useita kirjoja ja muita julkaisuja. Hänen ensimmäinen kirjansa, romaani, "Läpikulun sumu" A Passage through the Fog (Läpikulun sumu (englanninkielisen painoksen esittely)) on käännetty englanniksi, kun taas muita teoksia on käännetty bulgariaksi ja tšekiksi. Hän osallistui ryhmä- ja yksityisnäyttelyihin. Juzmeski oli työskennellyt myös oppaana ja tulkkina: hänen äidinkielensä oli makedonia, mutta hän puhui myös bulgariaa, hollantia, englantia, ranskaa, saksaa, italiaa, serbiaa ja espanjaa). Hän oli myös radio- ja sanomalehtitoimittaja. Monta vuotta hän työskenteli kulttuuri- ja maaseutumatkailun kehityksen parissaEero Ketola: "Makedonialainen M. Yuzmeski haluaa Maaseudun Elävän", Tosimies 3/2006, sivut 12-14 . Juzmeski kuoli yllättäen huhtikuun lopussa 2021. Hän oli 55-vuotias. == Teokset== * Premin vo maglata (Läpikulun sumu) - romaani (Skopje, 2005) ISBN 9989-9744-5-4 * Neka bide svetlina „Večer“ 13290, 05.09.2006 (Tulkoon valkeus) - esseitä (Blagoevgrad, 2005) * Pofalni slova (Ylistys sanoja) - esseitä (Blagoevgrad, 2006) * Elšani – život meg`u kamenot i vodata Ohridnews, 3. 08. 2009 (Elšani - elämän välillä kivi ja vesi) - monografia (Elšani, 2009) * Nashiot holandski prijatel A. den Dolard (Our Dutch friend A. den Doolaard) - monografia (Ohrid, 2012) ISBN 978-9989-911-41-5 250px|thumb|right|Mišo Juzmeski:Our Dutch Friend A. den Doolaard == Näyttelyt == * Ohrid (Makedonia), 2000 - ryhmänäyttely * Elšani (Makedonia), 2008 – yksityisnäyttely * Melnik (Bulgaria), 2008 - yksityisnäyttely * Burgas (Bulgaria), 2011 - yksityisnäyttely * Ohrid (Makedonia), 2011 - yksityisnäyttely * Ohrid (Makedonia), 2012 - yksityisnäyttely * Bitola (Makedonia), 2013 - yksityisnäyttely * Ohrid (Makedonia), 2013 - yksityisnäyttely == Lähteet == Luokka:Pohjoismakedonialaiset kirjailijat Luokka:Vuonna 1966 syntyneet Luokka:Vuonna 2021 kuolleet
Crigler–Najjarin oireyhtymä

Crigler–Najjarin oireyhtymä (CNS) on autosomissa resessiivisesti periytyvä äärimmäisen harvinainen sairaus, bilirubiinin konjugoitumishäiriö. Oireyhtymästä tunnetaan kaksi muotoa. Ykköstyypin kuvasivat vuonna 1952 Crigler ja Najjar. Kakkostyypin kuvasi vuonna 1962 Arias, ja sairaus tunnetaan myös Ariasin oireyhtymän nimellä. Ykköstyypille luonteenomaista on keltaisuutta aiheuttava hyperbilirubinemia ja siitä johtuva aivosairaus (kernikterus). Kakkostyypissä seerumin bilirubiinipitoisuus on alhaisempi ja kernikterus siten harvinaisempaa. Crigler–Najjarin oireyhtymää on kuvattu kirjallisuudessa vain joitakin satoja tapauksia. Gilbertin oireyhtymä on paljon tavallisempi hyperbilirubinemian aiheuttaja.Crigler-Najjar Syndrome Hoitamaton ykköstyypin Crigler–Najjar-oireyhtymä johtaa varhaiseen kuolemaan kernikteruksen takia. == Lähteet == Luokka:Perinnölliset sairaudet Luokka:Ruoansulatuselinten sairaudet Luokka:Harvinaissairaudet
Paweł Woicki

Paweł Woicki (s. 29. kesäkuuta 1983) on puolalainen lentopalloilija. Hän edustaa kaudella 2009/2010 Delecta Bydgoszczin joukkuetta. Pelipaikaltaan hän on passari. Woicki on pelannut koko uransa ajan puolalaisissa seurajoukkueissa. Hän kuuluu myös Puolan maajoukkueeseen missä hän oli voittamassa mm. vuoden 2009 Euroopan mestaruutta. Hän pelasi joukkueessa myös 2008 Pekingin olympialaisissa. 183 senttimetriä pitkän ja 75 kilogramman painoisen Woickin hyökkäysulottuvuus on 315 cm ja torjuntaulottuvuus 305 senttimetriä. ==Joukkueet== * 2002-2003 AZS Politechnika Warszawska * 2003-2008 AZS Częstochowa * 2008-2009 Asseco Resovia Rzeszów * 2009- Delecta Bydgoszcz ==Saavutukset== * Euroopan mestaruus 2009 * Puolan cupin voitto 2008 * Puolan mestaruus -hopeaa 2008 ja 2009 ==Lähteet== * http://www.reprezentacja.net/siatkowka/seniorzy/zawodnik/pawel_woicki Woicki, Pawel Woicki, Pawel Woicki, Pawel
Igor Badamšin

Igor Gainiahmetovitš Badamšin (, 12. kesäkuuta 1966 Lesnoi, Sverdlovskin alue, Neuvostoliitto – 24. tammikuuta 2014 Wisconsin, Yhdysvallat) oli venäläinen maastohiihtäjä, joka edusti uransa aikana Neuvostoliittoa ja Venäjää. Badamšin sijoittui Lahden MM-kilpailuissa 1989 50 kilometrin vapaan hiihtotavan kilpailussa viidenneksi. Val di Fiemmen MM-kisoissa 1991 hän oli 10 kilometrin perinteisen tyylin kilpailussa kahdeksas, 30 kilometrillä kolmastoista ja Neuvostoliiton viestijoukkueen jäsenenä viides. Badamšin hiihti Falunin MM- kilpailuissa 1993 toisen osuuden pronssia saaneessa Venäjän 4 × 10 kilometrin viestijoukkueessa. 30 kilometrin perinteisen hiihtotavan kilpailussa hän sijoittui viidenneksi. Lillehammerin olympialaisissa 1994 hän oli 50 kilometrillä neljästoista. Badamšin sijoittui Calgaryn 50 kilometrin perinteisen hiihtotavan maailmancup-kilpailussa toiseksi joulukuussa 1989. Badamšin kuoli 47-vuotiaana sydänkohtaukseen hiihtoladulla Yhdysvaltain Wisconsinissa, jossa hän oli asunut viimeisinä vuosinaan. == Lähteet == Luokka:Venäläiset maastohiihtäjät Luokka:Vuonna 1966 syntyneet Luokka:Vuonna 2014 kuolleet
Piotr Gacek

Piotr Gacek (s. 16. syyskuuta 1978) on puolalainen lentopalloilija. Hän on pelannut vuodesta 2008 lähtien kotimaassaan Skra Bełchatówin joukkueessa. Pelipaikaltaan hän on libero. Gacek on kuulunut pitkän aikaa liberona myös Puolan maajoukkueeseen, jossa hän on saavuttanut muun muassa EM-kultaa ja MM- hopeaa. Gacekin hyökkäysulottuvuus on 315 senttimetriä ja torjuntaulottuvuus 305 senttimetriä. Hän on 185 senttimetriä pitkä ja painaa 78 kilogrammaa. ==Joukkueet== * 1993–1998 SKS Mechanik Nysa * 1998–2002 AZS Opole * 2002–2003 GTPS Gorzów Wielkopolski * 2003–2004 NKS Nysa * 2004–2008 AZS Częstochowa * 2008– Skra Bełchatów ==Saavutukset== * Euroopan mestaruus 2009 * MM-hopeaa 2006 * Puolan cupin voitto 2008 * Puolan mestaruus -hopeaa 2008, 2009 * Puolan mestaruus -pronssia 2004, 2005 ==Lähteet== * http://www.reprezentacja.net/siatkowka/seniorzy/zawodnik/piotr_gacek Gacek, Piotr Gacek, Piotr Gacek, Piotr
Zambezia

Zambezia on maakunta Mosambikin keskiosassa. Sen pinta-ala on 103 127 neliökilometriä ja väkiluku 5 428 110 vuoden 2019 tilastojen mukaan. Se on väkiluvultaan Mosambikin toiseksi suurin maakunta Nampulan maakunnan jälkeen. Maakuntakeskus Quelimane (349 842 as., 2017) sijaitsee Intian valtameren rannikolla, linnuntietä 1 000 kilometriä pääkaupunki Maputosta pohjoiskoilliseen. Maakunta rajoittuu kaakossa Intian valtamereen. Lounaassa Zambezian naapurina on Sofalan maakunta, idäss Teten maakunta ja Malawin valtio. Pohjoisessa maakunta rajoittuu Niassan ja Nampulan maakuntiin. Suuri osa maakuntaa on Sambesijoen valuma-aluetta. Rannikolla on mangrovemetsää. Maakunta tunnetaan lukemattomista kookospalmuistaan ja teeviljelmistään. Siellä on myös suosittu valkohiekkainen rantalomakohde Praia de Zalala.Zambezia Province Siyabona Africa Zambeziassa on kuumia lähteitä Morumbalassa, Lugelassa ja Biéssä. Sambesijoen suulla sijaitseva Chinde on entinen sokerintuotannon keskus, ja ilmeisesti Zambezian vanhin asutuskeskus.Zambezia Visit Mozambique == Väestö == Vuoden 2022 väkilukuarvio oli 5,85 miljoonaa. Heistä enemmistö eli 3,25 miljoonaa oli alaikäisiä lapsia tai nuoria (0-17 vuotiaita); aikuisia oli 2,60 miljoonaa. Virallisen kielen eli portugalin ohella maakunnassa puhutaan ainakin viittä paikallista kieltä: elomue, echuwabo (chuabo), cisena, lolo (eräs makuan murre), makua (emakhua). Yli 15 vuotiaitten lukutaidottomuus on maakunnassa korkea: 50,1 prosenttia (2019/2020), joka on myös Mosambikin keskiarvoa korkeampi lukema. Naisten lukutaidottomuus (64,0 %) oli huomattavasti suurempaa kuin miesten (34,3 %), jotka usein saivat käydä enemmän koulua ja työskentelivät kodin ulkopuolella. ==Piirijako== Mosambikin piirijako on kehittynyt vuosien saatossa. Uusia piirejä maakuntaan perustettiin ja niiden hallintopaikkoja määriteltiin aiemmin esimerkiksi joulukuussa 2013. Myös piirien pinta-alat ovat vuosien kuluessa muuttuneet, koska uusia piirejä on muodostettu aiempia piirejä jakamalla. Jotkut (*) allaluetelluista piireistä eivät olleet olemassa esimerkiksi 1997 ja 2007 väestönlaskentojen aikaan. Piiri tai kaupunki Pinta-ala (km2) Väkiluku (1997) Väkiluku (2007) Väkiluku (VL 2017) Alto Molócuen piiri Chinden piiri Derren piiri* ()* ()* Gilén piiri Guruén piiri Ilen piiri Inhassungen piiri Luabon piiri* ()* ()* Lugelan piiri Maganja da Costan piiri Milangen piiri Mocuban piiri Mocubelan piiri* ()* ()* Molumbon piiri* ()* ()* Mopeian piiri Morrumbalan piiri Mulevalan piiri* ()* ()* Namacurran piiri Namarróin piiri Nicoadalan piiri () () Pebanen piiri Quelimane Maapinta-ala - - Vesipinta-ala - - - Yhteensä * Piiri muodostettu 12/2013. Piiriä ei ollut olemassa 1997 tai 2007 väestönlaskennan aikaan. == Lähteet == ==Aiheesta muualla== *Governo da Província de Zambézia (maakunnan virallinen sivusto) (zambezia.gov.mz) *
Rotorin oireyhtymä

Rotorin oireyhtymä on autosomissa resessiivisesti periytyvä sairaus, jonka merkkejä ovat varsinkin konjugoituneen bilirubiinin korkea pitoisuus seerumissa ja tämän aiheuttama ikterus. Rotorin oireyhtymästä kärsivillä konjugoituneen bilirubiinin kuljetus maksasoluissa on häiriintynytHUSLAB. Sairaus on nimetty Arturo Belleza Rotorin mukaan. Arturo Belleza Rotor kumppaneineen kuvasi sairauden vuonna 1948. Oireyhtymää tavataan varsinkin FilippiineilläWho Named It?. Se on maailmanlaajuisesti äärimmäisen harvinainenRotor's Syndrome. Rotorin oireyhtymän ennuste on hyvä, ellei sen kanssa esiinny muuta maksasairautta. == Lähteet == Luokka:Perinnölliset sairaudet Luokka:Ruoansulatuselinten sairaudet
Zbigniew Bartman

Zbigniew Bartman (s. 4. toukokuuta 1987) on puolalainen lentopalloilija, pelipaikaltaan yleispelaaja. Kaudella 2009 hän pelasi Venäjällä Gazprom Surgutin joukkueessa ja kaudella 2009–2010 Italiassa Prisma Taranton joukkueessa. Vuonna 2010 hän palasi kotimaahansa AZS Politechnika Warszawan joukkueeseen. Hän on 198 senttimetriä pitkä ja painaa 83 kg. Bartmanin torjuntaulottuvuus on 335 senttimetriä ja hyökkäysulottuvuus 365 senttimetriä. Bartman on pelannut Venäjän, Italian ja Puolan lisäksi ammattilaisena myös ja Turkissa. Puolan maajoukkueessa hän pelasi ensi kertaa vuonna 2008http://www.volleyinside.com/persons/POL-Zbigniew-Bartman ja voitti joukkueessa EM-kultaa vuonna 2009. == Joukkueet == * 2000–2002 Metro Varsova * 2002–2005 MOS Wola Varsova * 2004–2005 Polska Energia Sosnowiec * 2005–2007 Marmi Lanza Verona * 2007–2008 Halkbank Ankara * 2008–2009 AZS Częstochowa * 2009 Gazprom Surgut * 2009–2010 Prisma Taranto * 2010–2011 AZS Politechnika Warszawa * 2011–2012 Jastrzębski Węgiel * 2012–2013 ASSECO Resovia Rzeszów == Saavutukset == === Lentopallossa === * Turkin-mestaruushopea 2008 * Euroopan mestaruus 2009 === Rantalentopallossa === * Alle 18-vuotiaiden Euroopan- mestaruus 2004 * Alle 18-vuotiaiden maailmanmestaruushopeaa 2004 == Lähteet == * http://www.reprezentacja.net/siatkowka/seniorzy/zawodnik/zbigniew_bartman === Viitteet === == Aiheesta muualla == * Zbigniew Bartmanin virallinen sivu Luokka:Puolalaiset lentopalloilijat Luokka:Vuonna 1987 syntyneet Luokka:Elävät henkilöt
Matti Harju

Matti Olavi Harju (s. 14. heinäkuuta 1943 Tampere) on suomalainen entinen jääkiekkohyökkääjä, joka pelasi SM-sarjassa aikana 1961–1970. Hän edusti joukkueita Tampereen Ilves, RU-38, Upon Pallo, HIFK. Harju voitti kolme Suomen-mestaruutta ja kaksi SM-pronssia. Kultaa tuli myös Ahearne Cup -turnauksessa vuonna 1970. Harju pelasi kahdet MM-kilpailut (1967 ja 1969) ja Grenoblen olympiakisoissa 1968. Harju pelasi myös jalkapalloa ja voitti TaPa:n joukkueessa nuorten SM-pronssia. Harju teki Hakametsän hallin avausmaalin sen ensimmäisessä pelatussa ottelussa tammikuussa 1965. Matti Harjun veli Erkki oli myös jääkiekkoilija.Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. (s. 365)Leinonen, Kimmo: Koulukadun Sankarit, Tampereen jääkiekkoilun historia 1928–1965. Apali, 2014. ISBN 978-952-5877-38-0. (s. 162) == Tilastot ja saavutukset == Kausi Sarja Seura O M S P R 1961–1962 SM-sarja Ilves 18 9 7 16 10 1962–1963 SM-sarja Ilves 18 6 2 8 11 1963–1964 SM-sarja Ilves 17 8 8 16 6 1964–1965 SM-sarja RU-38 18 8 3 11 8 1965–1966 SM-sarja RU-38 20 3 7 10 10 1966–1967 SM-sarja RU-38 22 17 5 22 8 1967–1968 SM-sarja Upon Pallo 20 8 7 15 8 1968–1969 SM-sarja Upon Pallo 22 12 9 21 10 1969–1970 SM-sarja HIFK 22 7 6 13 8 YHT. 177 78 54 132 89 * 3 Suomen- mestaruutta (Ilves 1962, RU-38 1967, HIFK 1970) * 2 SM-pronssia (Ilves 1963, 1964) * Ahearne Cup -mestaruus (HIFK 1970) ==Lähteet== * *Sports-Referance === Viitteet === Luokka:Suomalaiset jääkiekkoilijat Luokka:Vuonna 1943 syntyneet Luokka:Elävät henkilöt
Sinisthra

Sinisthra on suomalainen metalli-yhtye. Sinisthra perustettiin vuonna 1999 ja alun perin yhtye tunnettiin nimellä Nevergreen. Nimi vaihdettiin sittemmin Sinisthraksi joka pohjautuu italian kielen sanaan sinistra (suom. vasen). == Diskografia == Studioalbumit * * EP:t * * Singlet * * == Jäsenet == * Tomi Joutsen – laulu * Markku Mäkinen – kitara * Erkki Virta – rummut * Janne Telen – basso * Marko Välimäki – kitara * Timo Vainio – kosketinsoittimet Luokka:Suomalaiset goottimetallin yhtyeet
Borussia-Park

Stadion im Borussia-Park eli Borussia-Park on jalkapallon Bundesliigaseura Borussia Mönchengladbachin kotistadion. Stadionin kapasiteetti on 54 022. == Lähteet == * Stadion Borussia Mönchengladbachin kotisivuilla Luokka:Saksan jalkapallostadionit Luokka:Nordrhein-Westfalenin urheilupaikat Luokka:Nordrhein-Westfalenin jalkapallo
Mont Richard-Molard

Mont Richard-Molard on Nimbavuorten korkein huippu (1 752 metriä) Guinean ja Norsunluurannikon rajalla. Se on sekä Guinean että Norsunluurannikon korkein kohta. Vuori on nimetty ranskalaisen maantieteilijän Jacques Richard-Molardin mukaan, joka kuoli onnettomuudessa Nimbavuorilla vuonna 1951. Huipusta käytetään myös koko vuoriston mukaan nimeä Mont Nimba tai . Aiemmin on käytetty nimeä Mount Nouon. ==Lähteet== Luokka:Guinean ja Norsunluurannikon raja Luokka:Afrikan vuoret
Niklas Andersen

Niklas Andersen (s. 4. elokuuta 1988 Frankfurt am Main) on saksalainen jalkapalloilija, joka on pelannut Rot-Weiss Essenissä, Werder Bremenissä, Chemnitzissä, Wattenscheidissa ja Velbertissä. Andersen on Norjan maajoukkueessa pelanneen ja Bundesliigan maalikuninkuuden kaudella 1989–1990 voittaneen Jørn Andersenin poika. == Lähteet == Luokka:Saksalaiset jalkapalloilijat Luokka:Vuonna 1988 syntyneet Luokka:Elävät henkilöt
Carolin tauti

Carolin tauti on äärimmäisen harvinainen sairaus, jossa maksan sisäiset sappitiet ovat laajentuneet ilman, että sapen kulku olisi estynyt. Harvoissa tapauksissa laajeneminen koskee myös maksan ulkopuolisia sappitiehyitä. Jacques Caroli kuvasi vuonna 1958Caroli Disease mukaansa nimetyn sairauden, joka on kuvattu kirjallisuudessa vasta noin sata kertaa. Carolin tauti on synnynnäinen ja perinnöllinen mutta usein pitkään oireeton. Sairaus voi myöhemmin aiheuttaa kolangiitteja eli sappitietulehduksia, joihin saattaa liittyä esimerkiksi kipua vatsassa, korkeaa kuumetta, hepatomegaliaa ja ikterusta. Carolin tauti voidaan havaita ultraäänitutkimuksen avulla. Carolin taudin komplikaatiot voivat olla vakaviakin. Keskeisiä riskejä ovat kolangiittien taipumus uusiutua, kasvanut kolangiokarsinooman eli sappitiesyövän vaara ja maksan sisäisten paiseiden kehittymisen vaara. Arviolta 7 % potilaista saa sappitiesyövänCaroli’s Disease . == Lähteet == == Aiheesta muualla == * Gastrolab.net: Kysymyksiä ja Vastauksia: Carolin tauti Luokka:Maksan sairaudet Luokka:Perinnölliset sairaudet Luokka:Harvinaissairaudet
Bangor City FC

Bangor City Footbal Club on vuonna 1876 perustettu jalkapalloseura Walesin Bangorista. Sen joukkue pelaa Walesin valioliigassa. Bangor City on voittanut Walesin liigamestaruuden kolmesti ja Walesin cupin kahdeksasti. Se on pelannut myös useita euro-otteluita Eurooppa-liigassa, Cup-voittajien cupissa, UEFA- cupissa ja Intertoto-cupissa. == Saavutukset == * Walesin liiga: 1993–1994, 1994–1995, 2010–2011 (3) * Walesin cup: 1888–1889, 1895–1896, 1961–1962, 1997–1998, 1999–2000, 2007–2008, 2008–2009, 2009–2010 (8) == Lähteet == == Aiheesta muualla == * Bangor Cityn sivusto Luokka:Bangor Luokka:Walesilaiset jalkapalloseurat Luokka:Vuonna 1876 perustetut urheiluseurat
Tytön ja laivaston puolesta

Tytön ja laivaston puolesta (, myös Hold 'Em Navy) on yhdysvaltalainen elokuva vuodelta 1937. Se kertoo kahdesta laivastossa työskentelevästä jalkapalloilijasta, jotka ihastuvat samaan tyttöön.Hold'em Allmovie == Lähteet == == Aiheesta muualla == * Luokka:Vuoden 1937 yhdysvaltalaiset elokuvat Luokka:Kurt Neumannin ohjaamat elokuvat Luokka:Yhdysvaltalaiset mustavalkoelokuvat